 Mar uu ka digaayey dhibaato iyo dagaalo ayaa yidhi Dhinaca Barriga, waxaan anigu Xukuumadda kula talinayaa in intii laga taxadiri karo, in laga taxadiro in dagaal la bilaabo, waxaan ku talinayaa in dadkeena gaadhno, wax u qabano, arintan Tukaraq iyo meeshan Laascanood ka shishaysana, waa run in dadkeenii kala qaybsan yihiin, laakiin Somaliland sidaas ayey ku haysay toban sanno, garan maayo waxa maanta is bedelay, waa inaynu fahanaa siyaasadda dhabta ah ee ay ka leedahay, ee imika loo dhaqaaqay, kolay anigu maan fahmin, dadkana kicinta ha laga daayo, meel aanad waligaa tagine muxuu qof u yimid, waa dhaliil aad adigu leedahay, horumar inaga ahi muu tagin, mashaariic inaga ahi muu tagin, markaas haddii lagaga horeeyo, dabaadaha ayaan dhaqaaqijinayaa maaha macquul, ee waxaynu u baahan nahay inaynu dadkeena kasbano, wada hadaladii sii wadno, waanu ognahay oo dadka deegaanadaas ku nooli rajo badan oo Xamar ka sugayaan, oo ma jiraan, dagaalna uma baahna, anagu hab baanu rabnay in lagu gaadho, oo habkii aanu ku qornay heshiis Awr-goobays, maaha in la is yidhaahdo wax ku xaliya dabaabad, ciidan iyo talaay, haddii halkan Ciidan laga dhaqaajiyo, halkaasna talaay yaa reer hebel ah ayaa ka imanaysa, oo waxa laga yaaba inay dadkeenu halkaasba la saftaan, oo qabiilba isku bedesho, markaas haddii wax la doonayo in la xalilo, xalkeeda waa la helayaa, Madaxweynaha ragga ku dhaw-dhaw, ee deegaanada Barri ka soo jeeda waxaan leeyahay taladda saxda ah iyo xogta dhabta ah Madaxweynaha siiya,laakiin haddii la abuuro waxaan jirin waa dhibaato. 